Diari Oficial de la Generalitat Valenciana


Sumari del DOGV 9755, del 29-12-2023 (2023/12850)

RESOLUCIÓ de 21 de desembre de 2023, de la Universitat Politècnica de València, per la qual es modifica, ampliant el nombre de places, la convocatòria 2022/P/FC/C/11 del procés excepcional d'estabilització mitjançant el sistema de concurs pel torn d'accés lliure en l'escala/categoria d'administratiu convocada per la Resolució de 15 de desembre de 2022, de la Universitat Politècnica de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12644


Data del document
:   21-12-2023

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * Universitat Politècnica de València

RESOLUCIÓ de 21 de desembre de 2023, de la Universitat Politècnica de València, per la qual es modifica, ampliant el nombre de places, la convocatòria 2022/P/FC/C/11 del procés excepcional d'estabilització mitjançant el sistema de concurs pel torn d'accés lliure en l'escala/categoria d'administratiu convocada per la Resolució de 15 de desembre de 2022, de la Universitat Politècnica de València. [2023/12447]  
  
Per resolució de 15 de desembre de 2022, de la Universitat Politècnica de València (DOGV 20.12.2022), es va convocar procés excepcional d'estabilització mitjançant el sistema de concurs pel torn d'accés lliure de dues places en l'escala/categoria d'administratiu, corresponents a l'oferta d'ocupació pública de personal d'administració i serveis per a l'any 2022, resultant de la taxa addicional prevista en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
L'article 217 del Reial decret llei 5/2023, de 28 de juny, pel qual s'adopten i prorroguen determinades mesures de resposta a les conseqüències econòmiques i socials de la Guerra d'Ucraïna, de suport a la reconstrucció de l'illa de La Palma i a altres situacions de vulnerabilitat; de transposició de Directives de la Unió Europea en matèria de modificacions estructurals de societats mercantils i conciliació de la vida familiar i la vida professional dels progenitors i els cuidadors; i d'execució i compliment del Dret de la Unió Europea, autoritza -en determinades condicions- a les Administracions Públiques una taxa addicional a fi que convoquen processos selectius conforme a la disposició addicional octava de la Llei 20/2021, de 28 de desembre, de mesures per a reduir la temporalitat en l'ocupació pública, amb la finalitat de garantir en tot el territori el dret d'accés als processos d'estabilització en condicions d'igualtat.  
  
Per Acord del Consell de Govern de la Universitat Politècnica de València de 21.12.2023 s'ha aprovat una taxa addicional de quatre places en l'escala/categoria «administratiu» del subgrup C1.  
En l'actualitat es troba en un estat inicial la gestió de la convocatòria 2022/P/FC/C/11 del procés excepcional d'estabilització mitjançant el sistema de concurs pel torn d'accés lliure en la mateixa categoria de «administratiu» convocada per la Resolució de 15 de desembre de 2022. Un indubtable principi d'economia procedimental i d'eficiència, aconsellen acumular tots dos procediments sense menyscapte de les garanties de participació i accés a l'ocupació pública.  
Aquesta qüestió ha sigut objecte de negociació en el si de la Mesa General de Negociació de la Universitat Politècnica de València  
En conseqüència, aquest Rectorat d'acord amb l'article 50 de la Llei orgànica 2/2023, de 22 de març, del sistema universitari i l'article 132.2 dels Estatuts de la Universitat Politècnica de València aprovats per Decret 182/2011, de 25 de novembre, del Consell resol:  
  
  
Primer. Ampliació de places  
Modificar l'Annex I de la convocatòria aprovada per la Resolució de 15 de desembre de 2022, de la Universitat Politècnica de València, per la qual es convoca procés selectiu per a cobrir, mitjançant el sistema de concurs de mèrits de dues places de l'escala/categoria d'administratiu (2022/P/FC/C/11), DOGV 20.12.2022, ampliant el nombre de places en quatre addicionals, amb el que el nombre total de places convocades passa a ser de sis.  
  
Segon. Termini de presentació de noves sol·licituds  
Habilitar un nou termini de presentació de sol·licituds per a participar en aquest procés selectiu de deu dies hàbils, comptats a partir de l'endemà de la publicació d'aquesta Resolució en el Diari Oficial de la Generalitat Valenciana.  
La presentació de la sol·licitud de participació i de la declaració responsable es realitzarà en els termes previstos en les bases de la convocatòria.  
No hauran de presentar nova sol·licitud les persones que ja ho van fer en el termini inicial previst en la convocatòria.  
Tercer. Mèrits  
Només es valoraran els mèrits al·legats obtinguts fins al 3 de gener de 2023, dia en què expirava el termini inicial de presentació de sol·licituds de participació en la convocatòria, garantint així la igualtat de condicions dels participants.  
  
Quart. Recursos  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant el Jutjat contenciós administratiu corresponent, en el termini de dos mesos comptats des de l'endemà de la publicació en el Diari Oficial de la Generalitat Valenciana. Potestativament podran, així mateix, interposar recurs de reposició, en el termini d'un mes des de l'endemà de la publicació en el Diari Oficial de la Generalitat Valenciana, davant el Rectorat de la UPV. Tot això de conformitat amb els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de diciembre de 2023.- El rector de la Universitat Politècnica de València: José E. Capilla Romá.